Rithun

## Rithun - Birodalmi Bányászvállalat

 —Cathos Ewax igazgató egy cadosi megbeszlés során

A **Rithun bányászvállalat** gyökerei egészen a Köztársaságig nyúlnak vissza. A jó sorokból származó idősebbik Rithun Ewax gróf eladta részvényeit és hajógyártás helyett bányászati vállalkozásokba fektetett. Így született meg a Rithun vállalat elődjének számító Corelliai Bányaművek.

A cég nevének megváltoztatását indokolta, hogy hamar kinőtték a helyi piacot, így más beketetőket is kerestek a cég tulajdonosai - elsősorban az Ewax család tagjai.

A Rithunra a 66-os parancs végrehajtása után a Galaktikus Birodalom is szemet vetett, így hamar érdekeltségében állt a főbb tisztviselőknek jó kapcsolatot kiépíteniük ifjabbik Cathos Ewaxszal.

A vállalat hosszas terjeszkedései során jutott el a 72-es Szektorba, ahol magába olvasztotta az ottani vállalatokat, ezzel totális nyersanyagfölényt biztosítva a Birodalom számára.

## **A cég útja a 72-es Szektorba**

### **Az alapítás**

Yavin előtt 65-ben kezdődik meg a Rithun története, mikor Rithun Ewax gróf a család hajógyártói részvényeit eladta, és felvásárolt számos, kisebb koréliai bányászvállalatot. Ezek egyesítéséből jött létre a **Corelliai Bányaművek**. A korszerű bányászfelszerelések nyújtotta lehetőségek, és a nagy kereslet miatt a vállalat profitja az egekbe szökött.

### **Köztársasági időkben**

Az elkövetkezendő években a Corelliai Bányaművek folyamatosan növekedett, és BBY 52-ben felvásárolt további 4 helyi bányászcéget. Ezzel Korélia legnagyobb - 10 évvel később pedig egyetlen - bányászcége lett.

A Corelliai Bányaművek elsőnek a planéta holdjai kibányászását kezdte el. A hatalmas nyersanyagfelesleget a vállalat áron alul elkezdte eladni a közeli rendszerekben, még ekkor is hatalmas profittal. Idővel ez sajnos egyre nagyobb problémákat jelentett, mivel a helyi kalózok gyakran rátámadtak a nyersanyagot szállító hajókra. Ennek orvoslása érdekében Rithun Ewax gróf szerződést kötött a Köztársasággal, védelem reményében.

Ezzel egyidejűleg átnevezte a Corelliai Bányaműveket Rithun Bányászvállalatra.

### **A Birodalom szolgálatában**

A Rithun Bányászvállalat sosem csinált titkot abból, hogy jó viszonya van a Köztársasággal, így mikor a 66-os parancs kiadása megtörtént, egyértelmű volt, hogy mi fog történni a vállalattal. Ekkorra Rithun Ewax fia, Lian Ewax vezette a céget, de idő kérdése volt, mikor adja tovább fiának, Cathosnak.

A Rithun KUAT egyik legnagyobb beszállítói közt volt, ismerték a felsővezetésben a vállalatot, így a megbízásaik száma az egekbe szökött az első években.

BBY 7-ben hivatta magához Cathos Ewaxot, hogy menjen el a 72-es Szektorba rendet tenni a delegációval. Így került a vállalat a helyi birodalmi kormányzat közelébe.

## **A 72-es Szektorban**

### **A vállalat megérkezése és terjeszkedése**

A vállalattal együtt érkező Ewax nem rendelkezdett gyakorlatilag semmivel a térségben, így elsőszámú feladata a vállalatnak lelőhelyek keresése volt. Mivel ekkoriban a lelőhelyek 90%-a a térséget domináló három bányászvállalaté volt, így gyorsan kihasználták a helyzetet és magukba olvasztották, vagy tönkretették a vetélytársakat.

A Rithun ezután abszolút egyeduralkodóvá vált bányászati tekintetben, senki sem tudta felvenni vele a versenyt.

### **Kisbolygók bányászati jogának felfüggesztése**

A Birodalom az Ad'cant körül lévő négy kisbolygó, a Qretta, az Ira, a Trotis és a Norcu kereskedelmi jogait BBY 7-ben teljesen bevonta. Az előzetes terepszemlék és geológiai vizsgálatok gazdag duracél és egyéb nemesfém lelőhelyekre engedtek következtetni, így a Birodalom elkezdte a kisbolygók Rithunba olvasztását.

A birodalmi tevékenység következtében történtek atrocitások, például a Qrettán jelenlévő őslakos törzset teljesen kiirtották. (További részletek azonban nem ismertek) Továbbá itt létesültek a Rithun első, nem felvásárolt fejtései.

### **A beolvasztott vállalatok**

A Rithun BBY 7-ben történő megérkezésekör több, korábban a szektorban jelenlévő bányászvállalatot beolvasztott magába. "Kereskedelmi egyezmény" fedőnév alatt rákényszerítette a helyi cégeket, hogy adják el mindenüket a Rithunnak. Miközben a birodalmi propaganda azt hangoztatta, hogy együttműködés születik és közös érdekek keresése folyik, valójában tönkretették a kisebb vállalatokat.

#### **Thanta systems**

A **Thanta rendszerek** egy Sith Birodalom által alapított bányászvállalat volt, amely kifejezetten azért jött létre, hogy a térségben növekvő Czerka vállalatot ellensúlyozza. A Szektor sith kormányzói nem bíztak abban, hogy a Czerka semleges marad, így afféle ellenerőként saját bányászvállalat alapításába kezdtek. A Thanta rendszereket végül a Rithun magába olvasztotta, ők voltak az egyetlenek, akik nem tiltakoztak ez ellen. Ad'cant, Cados és Imera tartozott hatáskörükbe.

BBY 7-ben megszűnt. A Rithuné lett minden.

#### **Orion Corporation**

Az **Orion vállalat** székhelye Kibuenen volt, pontos eredete pedig nem ismert. Tevékenységük kiterjedt egészen a Rentonig és a Begiri IV-ig. A térség három bányavállalata közül ők sosem foglalkoztak a politikával, kizárólag a profit előteremtése érdekelte őket. Hírhedtek voltak alvilági ügyeikről és a színfalak mögött zajló rabszolgakereskedelemről. Nem tudni pontosan milyen okok miatt, de a korábban Hresh vállalathoz tartozó Micor II-es fejtéseket felvásárolták, így összesen négy bolygóra nőtt a vállalat kiterjedése.

BBY 7-ben megszűnt. Egy része lett csak a Rithuné, a többit Köztársaság-párti magánszemélyek vásárolták fel.

#### **Hresh Corporation**

A Hresh vállalat székhelye Nareden volt. Eredetileg öt, később azonban négy bolygón tevékenykedtek. A Hresh vállalat magát mindig elkötelezte a Köztársaság felé, így Dezától egészen Nicas Prime-ig minden fejtés az övék volt.

BBY 7-ben megszűnt az RBF és a Rithun nyomására. Magánszemélyek vásárolták fel a maradványait.